﻿Societatea Culturală 
Bucureşti-Chişinău şi 
Revista NOI, DACII! 
felicită  Academia 
DacoRomână şi îndeamnă 
la solidarizare naţională 
pentru realizarea celor 
două proiecte: 
Ridicare a unei copii în 
mărime naturala a 
Columnei lui Traian şi 
Decebal în faţa  
Parlamentului României.  
Ridicarea unei statui a 
marelui rege dac Burebista 
în capitala României. 
 
 
Fundaţia Academia 
DacoRomână  TDC 
 
COMUNICAT DE 
PRESĂ:  
 
PROPUNERE DE RIDICARE A UNUI GRUP STATUAR AL A 
MARELUI REGE DAC BUREBISTA -ÎNTÂIUL INTREGITOR ȘI 
GARDA SA, 
LA PIAŢA FAVORIT DIN BUCUREŞTI 
 
 
 
NOI, membrii Fundaţiei Academia DacoRomână TDC, constituită 
în scopul cunoaşterii, cercetării, creării, stimulării, promovării, 
apărării şi eternizării valorilor dacoromâneşti şi pregătirii spirituale 
a renaşterii pentru reîntregirea naţiunii dacoromâne de 
pretutindeni în contextul valorilor umane universale propunem: 
 
Ridicarea unei statui a marelui rege dac Burebista în capitala 
României, municipiul Bucureşti, la Piaţa Favorit, în faţa noului 
Centru Cultural, care va purta aceeaşi denumire la final. 
 
Prin aceste schimbari Stația ITB şi Piața Favorit (nume care nu 
spune nimic, deocamdată!), sa fie denumită Staţia ITB 
BUREBISTA. De asemenea, recomandăm ca noua staţie de 
metrou în construcție să poarte acelaşi nume: BUREBISTA ! 
 
Grupul statuar va fi ridicat cu ajutorul a trei sculptori, membri ai 
Academiei DacoRomâne:  domnii Pierre Georgescu-Dedy, Ioan 
Marchiş din Maramureş - autorul unor statui monumentale ale 
marilor voievozi și dl. C. Sinescu. Există acordul de cooperare și 
al C.N.SERVICE - C.F. REC S.A. prin dl. Ing. dr. Constantin 
Cocenescu, membru al ADR. Domnia sa a mai ridicat statui ale 
multor fruntaşi ai istoriei noastre, cea mai recentă fiind cea a 
domnitorului Carol I în Piața Palatului.  
     Împreună, avem deja în lucru un proiect de ridicare a unei 
copii în mărime naturala a Columnei lui Traian şi Decebal în faţa  
Parlamentului României. 
 
     Astfel că, aproape de Regimentul 30 Garda „Mihai Viteazul”, 
de unde trec subunităţile la instrucție şi la trageri în 
poligon, precum  şi la ceremoniale şi onoruri militare, alte misiuni, 
inclusiv la alarme, acolo, lângă fostul Minister al Apărării 
Naționale care a cunoscut febra evenimentelor militare din 
decembrie 1989 și în care se află acum actualul sediu al Statului 
Major al Trupelor de Uscat, lângă hotelul militar „Haiducului”, nu 
departe de Universitatea Naţională de Apărare ”Carol I”, 
Burebista va fi un  ”Mare Reper Militar al Reîntregirii Națiunii 
DacoRomâne”. Tot aici, pe fostul câmp, pe care marele  Tudor 
Vladimirescu şi-a stabilit tabăra sa la vremea revoluţiei, același de 
unde și-a înălțat aripile primul avion românesc, Aurel Vlaicu.  
    Nu departe de cartierul Drumul Taberei, se află, lângă 
București, Cetatea Argedava unde a domnit măritul rege 
Burebista şi unde ne propunem să desfăşurăm un proiect de 
mare amploare culturală, în viitor. 
     În plus, în această zonă s-au desfășurat o vreme primele 
acțiuni și comunicările științifice Academia DacoRomână, la 
parterul blocului T-1, unde se afla sediul Bibliotecii publice C. 
Petrescu (azi, localul Trattoria Roma), în care se mai țin bilanțurile 
unor acțiuni mai deosebite. 
     În drept, la nr. 26, se află sediul legal al Fundației  Academia 
DacoRomână TDC. Denumirea locului drept „BUREBISTA” și 
după ce noi cei de azi nu vom mai fi, este o victorie a marelui 
rege în capitala țării sale care nu are încă o statuie a sa! 
     Ne propunem ca dezvelirea monumentului să fie la 5 mai 
2015/2016, ziua asasinării sale la Cozia - județul Vâlcea. 
     Sperăm că autoritățile locale vor aproba această inițiativă 
privată. 
      Vom deschide o listă publică de donatori - susținători ai 
acestei acțiuni de interes public. 
      Revenim cu depunerea prezentului comunicat cu adresă către  
Primăria capitalei, în vederea urgentării demarării oficiale a 
demersurilor necesare acestor obiective culturale. 
 
   Dr. Geo Stroe, 
pentru Senatul  ACADEMIEI DACOROMÂNE 
 
Bucureşti, 1 martie 2015  
 
 
 
______________________________________________________________________ 
FUNDATIA ACADEMIA DACOROMÂNĂ „TEMPUS DACOROMÂNIA COMTERA” (F.A.D.R.T.D.C.) este 
rezultatul unificării prin absorbţie a FUNDAŢIEI TEMPUS, fondată de preşedintele fondator Geo Stroe 
(constituită la 23.11.1991 în Traian; dosar 751/PJ/1991 la Judecătoria sect.1), cu ACADEMIA 
DACOROMÂNĂ – A.D.R. (continuatoare şi legatară unică a Institutului Naţional pentru Românitate şi 
Românistică - INPROROM, fondat la 1.12.1991 şi a Cercului de studii DECENEU din anii `70, dosar nr. 
34/PJ înregistrat la 24.01.1992 la Judecătoria Sect.1, prin sentinţa civilă nr. 49 din 31.01. 1992, 
reorganizată, ulterior, reorganizată în Academia Dacoromână la 9.05.1995; apoi, cu alte modificări în 
dosarul nr. 51/P.J./2003), pentru înfăptuirea Programului PROTEMDACOM-10 050 (2 050). Ca fundaţie, 
este  independentă de stat sau de partide politice, non-profit, are personalitate juridică de drept privat, de 
cercetare în domeniile  ştiinţei, culturii, artei şi  tehnicii, independentă în acţiunile ei. Ea se constituie ca o 
societate a oamenilor liberi, care au conştiinţă de dacoromâni şi deviza:  “A fi pentru a şti, a şti pentru a 
avea, a avea pentru a putea, a putea pentru a face, a face pentru a fi oameni fericiţi!” A.D.R. este 
autonomă în cadrul F.A.D.R.T.D.C. cu deviza: “Întru eternizarea valorilor temporale dacoromâneşti pe 
Terra noastră comună, într-o lume comterristă, a fiecăruia şi a tuturora!” Scopul A.D.R. este cunoaşterea, 
cercetarea, crearea, stimularea, promovarea, apărarea şi eternizarea valorilor dacoromâneşti de 
pretutindeni, pe Terra noastră comună. Obiectivul strategic al A.D.R. este pregătirea spirituală a renaşterii 
pentru reîntregirea naţiunii dacoromâne de pretutindeni în contextul valorilor umane universale. Are cont 
CEC Bank S.A., Ag. Dr. Taberei, Buc., sect.6, Cod IBAN Cod IBAN R035CECEB60443RON0354455,  
Cod fiscal nr. 4929150.  
